Komolyabb junior karrierjét Kanadában kezdte a QMJHL-es Verdun Juniorsban. Első (és egyetlen) QMJHL-es szezonjában 70 mérkőzésen 104 gólt ütött és 130 asszisztot adott. Ezzel megverte a későbbi legendát Mario Lemieux-t. Számtalan trófea és rekord tulajdonosa lett ezzel az egy szezonnal. Pontkirály, gólkirály, Több MVP cím és legtöbb gól első szezonban. Az 1983-as NHL-drafton mégis „csak” a harmadik helyen kelt el. A New York Islanders választotta ki. 1983–1984-ben részt vett 58 amerikai válogatott mérkőzésen amiken 111 pontot szerzett. Első NHL-es szezonjában részt vett a Stanley-kupa döntőjében de ott elbuktak a Wayne Gretzky által vezetett Edmonton Oilersszel szemben. Ezzel véget ért az Islanders uralma (négyszer nyertek Stanley-kupát egymás után). Ezután már elkezdett szétesni a Nagy Islanders. A veteránok visszavonultak vagy eligazoltak. Ö 1991-ig volt a csapat tagja. Legjobb idényében 54 gólt ütött és 105 pontot szerzett. 1991-ben átkerült a Buffalo Sabresbe. Első idényében 57 mérkőzésen 93 pontot szerzett. A következő szezonban hatalmasat játszott. 84 mérkőzésen 53 gólt ütött és 148 pontot szerzett. A következő két szezonban összesen 38 mérkőzést játszott. Sérülékeny volt. Többször volt agyrázkódása. 1997-ben átigazolt a New York Rangershez de 1998. március 16-án az Ottawa Senators ellen elszenvedett fejsérülés miatt vissza kellett vonulnia. Hivatalosan 1999. október 12-én jelentette be visszavonulását.